marsh-mellow/hindi_wikipedia huggingface dataset:
पण्डित ज्वाला प्रसाद मिश्र (जन्म:१८६२ -- १९१६) नाटककार, कवि,व्याख्याता, अनुवादक, संशोधक, साहित्यकार धर्मोपदेशक तथा इतिहासकार थे। उन्होने श्री वेंकटेश्वर स्टीम प्रेस के माध्यम से सैकड़ों पुस्तकों का प्रकाशन किया। 
परिचय
विभिन्न भाषाओं के ज्ञाता पं. ज्वाला प्रसाद मिश्र ने न केवल अनेक संस्कृत ग्रंथों की भाषा टीका करके उन्हें सरल और बोधगम्य बनाया अपितु अनेक मौलिक ग्रंथों की रचना कर हिंदी साहित्य में अतुलनीय योगदान दिया। तुलसीकृत रामायण के अतिरिक्त वाल्मीकि रामायण, शिव पुराण, विष्णु पुराण, शुक्ल यजुर्वेद, श्रीमद्भागवत, निर्णय सिंधु, लघु कौमुदी, भाषा कौमुदी, मनुस्मृति, बिहारी सतसई समेत शताधिक ग्रंथों की भाषा टीकाएं लिखकर हिंदी का प्रचार-प्रसार किया। उन्होंने सीता वनवास नाटक भी लिखा, जिसमें भवभूति के उत्तर रामचरित की कुछ झलक देखने को मिलती है। 81 पृष्ठों तथा पांच अंकों में संपूर्ण यह नाटक खेमराज श्री कृष्णदास ने अपने वैंकटेश्वर यंत्रालय मुंबई ने प्रकाशित किया था। इसके अतिरिक्त उन्होंने महाकवि कालिदास के प्रसिद्ध नाटक अभिज्ञान शाकुंतलम' और भट्ट नारायण के संस्कृत नाटक वेणीसंहार का अनुवाद किया। अनुदित कृतियों में उन्होंने दोहा, कवित्त, सोरठा, कुंडलिया आदि छंदों, राग-रागनियों और लावनियों का प्रयोग किया। 

पं. ज्वाला प्रसाद मिश्र का जन्म उत्तर प्रदेश के मुरादाबाद में आषाढ़ कृष्ण द्वितीया संवत 1919 (सन 1862) को हुआ था। पिता का नाम पंडित सुखानंद मिश्र था। 

ज्वाला प्रसाद मिश्र सनातन धर्म के प्रबल समर्थक थे। लगभग बीस वर्ष की आयु से ही आर्य समाज के मत का खण्डन और सनातन धर्म के मंडन विषय पर लेख लिखा करते थे। उन्हें विशेष ख्याति उस समय मिली जब उन्होंने महर्षि दयानन्द सरस्वती रचित ग्रंथ सत्यार्थ प्रकाश का खंडन करते हुए 'दयानन्द तिमिर भास्कर' की रचना की। लगभग 425 पृष्ठ का यह ग्रंथ सन् 1890 में लिखा गया था। उन दिनों आर्यसमाज और सनातन धर्म के बीच वैचारिक संघर्ष के दिन चल रहे थे। उन्होंने अपने यजुर्वेद भाष्य में महर्षि दयानंद के भाष्य का भी खंडन किया था।

ज्वाला प्रसाद मिश्र ने यहाँ सनातन धर्म सभा की भी स्थापना की थी। धर्मोपदेश के लिए पूरे देश में जाते थे। सन् 1901 में उन्हें टिहरी नरेश ने बुलाकर सम्मानित किया था। भारत धर्म महामंडल ने उन्हें विद्यावारिधि और महोपदेशक उपाधियों से सम्मानित किया था। विभिन्न रियासतों के राजाओं द्वारा उन्हें स्वर्ण पदक से भी सम्मानित किया गया था।

सन् 1882 में यहा बल्लभ मुहल्ले में स्थापित संस्कृत पाठशाला में वह भाषा और व्याकरण के अध्यापक थे। इस पाठशाला के बन्द होने के बाद सन् 1888 में उन्होंने किसरौल मुहल्ले में स्थित कामेश्वर मंदिर (वर्तमान में चौरासी घण्टा मंदिर भी कहा जाता है) में कामेश्वर पाठशाला स्थापित की और अंत तक उसके प्रधानाध्यापक बने रहे। 

सन् 1916 में उनका देहावसान हो गया।
इन्हें भी देखें
रामायण
सन्दर्भ

श्रेणी:हिन्दी साहित्यकार
श्रेणी:भारतीय हिंदी साहित्यकार
बाहरी कड़ियाँ
पण्डित ज्वाला प्रसाद मिश्र की पुस्तक दयानन्द तिमिर भास्कर
श्रेणी:मृत लोग
श्रेणी:लेखक
श्रेणी:इतिहासकार
श्रेणी:हिन्दी भाषा के लेखक
श्रेणी:20वीं सदी के अनुवादक
ज्वाला प्रसाद,भारत के उत्तर प्रदेश की दूसरी विधानसभा सभा में विधायक रहे।  1957 उत्तर प्रदेश विधान सभा चुनाव में इन्होंने उत्तर प्रदेश के कानपुर जिले के 165 - घाटमपुर विधान सभा निर्वाचन क्षेत्र से कांग्रेस की ओर से चुनाव में भाग लिया।  
सन्दर्भ

श्रेणी:उत्तर प्रदेश की दूसरी विधान सभा के सदस्य
श्रेणी:165 - घाटमपुर के विधायक
श्रेणी:कानपुर के विधायक
श्रेणी:कांग्रेस के विधायक
ज्वाला या लौ दहन का दिखाई देने वाला गैसीय अवयव है। यह अत्यधिक ऊष्माक्षेपी दहन क्रियाओं में दिखता है - जबकि कई ऑक्सीकरण क्रियाएं बिना ज्वाला के लपट के ही हो जाती है। आग का रंग तापमान, दहन के अवयवों का अनुपात और ईंधन पर निर्भर करता है। नीला, लाल और पीले रंग सामान्य हैं।

श्रेणी:दहन
श्रेणी:आग
ज्वालाकाच या ऑब्सिडियन (), एक प्राकृतिक रूप से पाया जाने वाला ज्वालामुखीय काच है। यह रायोलाइट () नामक ज्वालामुखी-शिला का अत्यन्त काचीय रूप है। अत: रासायनिक एवं खनिज संरचना में ज्वालाकाच रायोलाइट अथवा ग्रेनाइट के समतुल्य है, परन्तु भौतिक सरंचना एवं बाह्य रूप में दोनों में पर्याप्त भिन्नता है। ज्वालाकाच वस्तुत: 'प्राकृतिक काच' का दूसरा नाम है। नवीन परिभाषा के अनुसार ज्वालाकाच उस स्थूल, अपेक्षाकृत सघन परंतु प्राय: झावाँ की भाँति दिखनेवाले, गहरे भूरे या काले, साँवले, पीले या चितकबरे काच को कहते हैं, जो तोड़ने पर सूक्ष्म शंखाभ विभंग ( ) प्रदर्शित करता है। इस शिला का यह विशेष गुण है।

प्राचीन काल में ज्वालाकाच का प्रयोग होता था और वर्तमान समय में भी अपने भौतिक गुणों एवं रासायनिक संरचना के कारण इसका प्रयोग हो रहा है। अभी हाल तक अमरीका की रेडइंडियन जाति अपने बाणों और भालों की नोक इसी शिला के तेज टुकड़ों से बनाती थी। प्लिनी के अनुसार ऑब्सिडियनस नामक व्यक्ति ने ईथियोपिया देश मे सर्वप्रथम इस शिला की खोज की। अतएव इसका नाम ऑब्सिडियन पड़ा।

जॉनहिल (१७४६ ई) के अनुसार एंटियंट जाति इस शिला पर पालिश चढ़ाकर दर्पण के रूप में इसका उपयोग करती थी। इनकी भाषा में ऑब्सिडियन का जो नाम था वह कालांतर में लैटिन भाषा में क्रमश: ऑपसियनस, ऑपसिडियनस तथा ऑवसिडियनस () लिखा जाने लगा। शब्द की व्युत्पत्ति प्राय: पूर्णतया विस्मृत हो चुकी है, एवं भ्रमवश यह मान लिया गया है कि ऑब्सिडियन नाम उसके आविष्कर्ता ऑब्सिडियनस के नाम पर पड़ा।

साधारणतया रायोलाइट के काचीय रूप को ही ऑब्सिडियन कहते हैं, परंतु ट्रेकाइट () अथवा डेसाइट नामक ज्वाला-मुखी अम्लशैल ( -) भी अत्यंत तीव्र गति से शीतल होकर प्राकृतिक काच को जन्म देते हैं। पर ऐसे शैलों को ट्रेफाइट या डेसाइट ऑब्सिडियन कहते हैं।

सूक्ष्मदर्शक यंत्र से देखने पर ज्ञात होता है कि ऑब्सिडियन शैल का अधिकांश भाग काँच से निर्मित है। इसके अंतरावेश में अणुमणिभस्फट () देखे जा सकते हैं। इन मणिभों के विशेष विन्यास से स्पष्ट आभास मिलेगा कि कभी शैलमूल या मैग्मा () में प्रवाहशीलता थी। शिला का गहरा रंग इन्हीं सूक्ष्म स्फटों के बाहुल्य का प्रतिफल है। कभी कभी ऑब्सिडियन धब्बेदार या धारीदार भी होता है। 'स्फेरूलाइट' तो इस शैल का सामान्य लक्षण है। ज्वालाकांच का आपेक्षिक घनत्व २.३० से २.५८ तक होता है।

ऑब्सिडियन सदृश्य काचीय शिलाओं की उत्पत्ति ऐसे शैलमूलों के दृढ़ीभवन के फलस्वरूप होती है जिनकी संरचना स्फटिक () एवं क्षारीय फैलस्पार ( ) के 'यूटेकटिक मिश्रणों के निकट हो। ('यूटेकटिक मिश्रण' दो खनिजों के अविरल समानुपात की वह स्थिति है, जब ताप की एक निश्चित अवस्था में दोनों घटकों का एक साथ क्रिस्टल बनने लगे। यूटेकटिक बिन्दुओं के निकट इस प्रकार के शैलमूल पर्याप्त श्यान () हो उठते हैं। फलस्वरूप या तो मणिभीकरण पूर्णत: अवरुद्ध हो जाता है, या अतिशय बाधापूर्ण अवस्था में संपन्न होता है। तीव्रगति से शीतल होने के कारण ऐसे शैलों का उद्भव होता है जो प्राय: पूर्णत: काचीय होते हैं। ऑब्सिडियन क्लिफ, यलोस्टोन पार्क, संयुक्त राज्य अमरीका, में ७५ इंच से १०० इंच मोटे लावास्तरोें के रूप में ऑब्सिडियन मिलता है। भारत में गिरनार, एवं पावागढ़ के लावास्तरों से ऑब्सिडियन की प्राप्ति प्रचुर मात्रा में होती है।

सन्दर्भ

श्रेणी:शैलें
श्रेणी:ज्वालामुखीय शैल
ज्वालागिरी लगा कल्या, गैरसैण तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है। 
200उत्तराखण्ड के जिले

 बाहरी कड़ियाँ 
 उत्तराखण्ड - भारत सरकार के आधिकारिक पोर्टल पर
 उत्तराखण्ड सरकार का आधिकारिक जालपृष्ठ 
 उत्तराखण्ड (उत्तराखण्ड के बारे में विस्तृत एवं प्रामाणिक जानकारी)

कल्या, ज्वालागिरी लगा, गैरसैण तहसील
कल्या, ज्वालागिरी लगा, गैरसैण तहसील
ज्वालापुर विधानसभा निर्वाचन क्षेत्र उत्तराखण्ड के 70 निर्वाचन क्षेत्रों में से एक है। हरिद्वार जिले में स्थित यह निर्वाचन क्षेत्र अनुसूचित जाति के उम्मीदवारों के लिए आरक्षित है। यह क्षेत्र साल 2008 के विधानसभा निर्वाचन क्षेत्र परिसीमन आदेश से अस्तित्व में आया।  2012 में इस क्षेत्र में कुल 90,228 मतदाता थे। 

 विधायक 
2012 के विधानसभा चुनाव में चन्द्र शेखर इस क्षेत्र के विधायक चुने गए।

-":999;"
!वर्ष
!"2" ""पार्टी
!"" विधायक
!पंजीकृत मतदाता
!मतदान 
!बढ़त से जीत
!स्रोत
-
2012
"9933"
""भारतीय जनता पार्टी
""चन्द्र शेखर
90,228
78.00
558



कालक्रम

 इन्हें भी देखें
 हरिद्वार लोक सभा निर्वाचन क्षेत्र

 बाहरी कड़ियाँ
 उत्तराखण्ड मुख्य निर्वाचन अधिकारी की आधिकारिक वेबसाइट (हिन्दी में)

 सन्दर्भ 

 टिपण्णी 
 तब राज्य का नाम उत्तरांचल था।

श्रेणी:उत्तराखण्ड के विधानसभा निर्वाचन क्षेत्र
ज्वालापुरं (कर्नूलु) में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है। 
300आन्ध्रप्रदेश के जिले

बाहरी कड़ियाँ
 आंध्र प्रदेश सरकार का आधिकारिक वेबसाइट
 आंध्र प्रदेश सरकार का पर्यटन विभाग
 
  की वेबसाइट पर आंध्र प्रदेश पोर्टल 
 आंध्र प्रदेश राज्य पुलिस की सरकारी वेबसाइट

श्रेणी:आन्ध्र प्रदेश
श्रेणी:कर्नूलु जिला
ज्वालापोखरी, हल्द्वानी तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है। 
200उत्तराखण्ड के जिले

 इन्हें भी देखें 
 उत्तराखण्ड के जिले
 उत्तराखण्ड के नगर
 कुमाऊँ मण्डल
 गढ़वाल मण्डल

 बाहरी कड़ियाँ 
 उत्तराखण्ड - भारत सरकार के आधिकारिक पोर्टल पर
 उत्तराखण्ड सरकार का आधिकारिक जालपृष्ठ 
 उत्तराखण्ड (उत्तराखण्ड के बारे में विस्तृत एवं प्रामाणिक जानकारी)
 उत्तरा कृषि प्रभा

ज्वालापोखरी, हल्द्वानी तहसील
ज्वालापोखरी, हल्द्वानी तहसील
ज्वालाप्रसाद गौड़ संस्कृत के विद्वान एवं लेखक थे। वे काशी के संन्यासी संस्कृत महाविद्यालय में न्यायशास्त्र के प्रधानाध्यापक थे।

कृतियाँ
 प्रामाण्यवादः

 साङ्ख्यतत्त्वकौमुदी

 तर्कामृतम् 

 स्वोपज्ञव्याख्या सिद्धान्तमुक्तावल्याः

 साङ्ख्यकारिका की हिन्दी व्याख्या

सन्दर्भ

इन्हें भी देखें
राजा ज्वालाप्रसाद

श्रेणी:संस्कृत विद्वान
राजा ज्वालाप्रसाद (१८७२ ई - १६ सितंबर १९४४) भारत के प्रसिद्ध इंजीनियर एवं काशी हिंदू विश्वविद्यालय के प्रत्युपकुलपति (सन् १९३६) थे।

 परिचय 
ज्वालाप्रसाद का जन्म १८७२ ई में उत्तर प्रदेश के बिजनौर जिले के मंडवार कस्बे में हुआ था। टॉमसन सिविल इंजीनियरिंग कॉलेज (वर्तमान आईआईटी रूड़की), रुड़की, से आपेन इंजीनियरी की परीक्षा प्रथम श्रेणी में उत्तीर्ण की और सर्वप्रथम रहे। सर्वप्रथम स्थान प्राप्त करने के कारण इन्हें कौंसिल ऑव इंडिया तथा टॉमसन पुरस्कार और गणित में प्रथम होने के कारण काटेल स्वर्णपदक मिला।

आपने प्रथम और द्वितीय दिल्ली दरबार की तैयारियों में कार्य किया। कुछ दिनों तक आपने पटियाला राज्य में कार्यपालक इंजीनियर के पद पर कार्य किया। यहाँ पर आप आर्यसमाज सभा के अध्यक्ष भी थे। १० अक्टूबर १९०९ ई, को पटियाला में राजद्रोह के अपराध में गिरफ्तार कर लिए गए और इन्हें पटियाला छोड़ने की आज्ञा दी गई। पर बाद में इन्हें निर्दोष घोषित किया गया और उत्तर प्रदेश सरकार ने इन्हें फतेहपुर का कार्यपालक इंजीनियर नियुक्त किया। काशी हिंदूविश्वविद्यालय के भवनों के निर्माण के लिये सन् १९१६ में इनकी सेवाएँ प्रतिनियुक्ति (डेप्युटेशन) पर माँग ली गई थीं। विश्वविद्यालय के भवनों पर भारतीय स्थापत्य का जो प्रभाव दृष्टिगत होता है वह सब इन्हीं की सूझबूझ का परिणाम है।

१९२४ ई में इन्होंने जलविद्यत् एवं नलकूप योजनाएँ बनाईं और वे सरकार द्वारा स्वीकृत कर ली गईं। शारदा नहर योजना में भी इन्होंने योगदान दिया। आपने ही काली नदी तथा रामगंगा से जलविद्युत् द्वारा पानी चढ़ाने का विचार विकसित किया था।

उत्तर प्रदेश के मुख्य इंजीनियर तथा सिंचाई विभाग के सहसचिव पद पद छह वर्षों तक कार्य करने के पश्चात् १९३१ ई में आप सरकारी सेवा से निवृत्त हुए। सरकार ने सन् १९३२ में इन्हें 'राजा' की उपाधि से विभूषित किया। इसके बाद इन्होंने अपना बहुत समय कृषिकार्य और चीनी उद्योग में लगाया। गंगा और मालिनी नदी के संगम पर धपुर्मर नगरी की स्थापना की और उसे सभी आधुनिक सुख सुविधाओं से परिपूर्ण बनाया। अनेक प्रकार के उन्नत बीज इन्होंने तैयार किए। काशी हिंदू विश्वविद्यालय के अर्थसचिव और प्रत्युपकुलपति पद पर रहकर, आपने इसकी चिरस्मरणीय सेवाएँ की थीं। काशी के मणिकर्णिका तथा हरिश्चंद्र घाट के सुधार में इनका महत्वपूर्ण योगदान था। उत्तर प्रदेश के अनेक सार्वजनिक भवनों के निर्माण में इनका हाथ था। १६ सितंबर १९४४ ई को इनका देहावसान हो गया।

श्रेणी:भारतीय इंजीनियर
300इर्टा एले के ज्वालामुख-कुण्ड में भरा लावाकिसी ज्वालामुखी के विस्फोट के परिणाम स्वरूप अस्तित्व में आई एक कुण्ड या पात्र सदृश रचना भूवैज्ञानिक भाषा में ज्वालामुख-कुण्ड कहलाती है। अंग्रेजी और अन्य यूरोपीय भाषायों मे इसे कैल्डेरा () कहते हैं, जो एक स्पैनिश शब्द है पर इसका मूल लैटिन भाषा के कैल्डेरिया में निहित है जिसका अर्थ 'खाना पकाने का बर्तन' होता है।।

 सन्दर्भ 

श्रेणी:ज्वालामुखी
ज्वालामुखी 1980 में बनी हिन्दी भाषा की फ़िल्म है।
 संक्षेप 
 चरित्र 
 मुख्य कलाकार 
 वहीदा रहमान - सविता देवी
 शत्रुघन सिन्हा - राजेश
 रीना रॉय - अंजू
 विनोद मेहरा - विक्रम
 शबाना आज़मी - किरन
 कादर ख़ान
 प्राण - राय
 बिन्दू
 श्रीराम लागू
 राम पी सेठी
 शिवराज
 युनुस परवेज़ - कर्नल
 आशा चन्द्रा
 मुमताज़ बेग़म
 गोगा कपूर
 दल 
 संगीत 
 रोचक तथ्य 
 परिणाम 
 बौक्स ऑफिस 
 समीक्षाएँ 
 नामांकन और पुरस्कार 
 बाहरी कड़ियाँ 

 

श्रेणी:1980 में बनी हिन्दी फ़िल्म
ज्वालामुखी फूलों की बेल (वैज्ञानिक नाम: क्लेरोडेंड्रम थॉमसोनिया) एक लता है जो अपने आकर्षक लाल-सफेद फूलों के लिए जानी जाती है। इसके चमकीले लाल फूलों के गुच्छे सफेद वृतियों से ढके होते हैं, जिनका आकार पान के पत्तों की तरह होता हैं।

 नामकरण 
अंग्रेजी नाम: ब्लीडिंग-हार्ट
ज्वालामुखी फूलों की बेल का अंग्रेजी  नाम 'ब्लीडिंग-हार्ट' है। ब्लीडिंग-हार्ट नाम संभवतः इसके फूलों  के कारण आया है। इसके  पान के आकार के वृतिओं के नीचे लटकते लाल फूलों की तुलना हृदय के नीचे  रक्त की एक बूंद से की गई है। यह नाम पौधे के फूलों की अनूठी सुंदरता को दर्शाता है।
वैज्ञानिक नाम: क्लेरोडेंड्रम थॉमसनिया
ज्वालामुखी फूलों की बेल का वैज्ञानिक नाम   (क्लेरोडेंड्रम थॉमसनिया) है। जाति का नाम "क्लेरोडेंड्रम" ग्रीक शब्द 'क्लेरोस' से आया है, जिसका अर्थ है 'भाग्य या नियति'और "डेंड्रोन" का अर्थ है 'पेड़'। प्रजाति का नाम "थॉम्सनिया" रेवरेंड विलियम कूपर थॉमसन के नाम पर रखा गया है। वह नाइजीरिया में एक मिशनरी और चिकित्सक थे, जिन्होंने अनुरोध किया था कि पेड़ का नाम उनकी मृतका पहली पत्नी की याद में रखा जाए।
 हिन्दी नाम: ज्वालामुखी फूलों की बेल 
ब्लीडिंग-हार्ट (रक्तस्रावी हृदय) बेल को हिन्दी में ज्वालामुखी फूलों की बेल कहा जाता है। क्योंकि इसके फूलों को सीधा करके देखने पर यह किसी ज्वालामुखी विस्फोट की छवि जैसा प्रतीत होता है। सफेद वृतिओं से निकलने वाले लाल पंखुड़ियां बर्फीले ज्वालामुखी से निकले लावा के समान होते हैं, और उभरे हुए पुंकेसर विस्फोट के दृश्य को जीवंत कर देते हैं। यह नाम पेड़ की अद्वितीय सुंदरता को दर्शाता है।
पौधों का विवरण
पेड़
प्रकार: लता।
ऊंचाई: 15 फीट तक पहुंच सकती है।
फूल
रंग भिन्नता: सफेद वृति और चमकदार लाल पंखुड़ियां।
वृति: छोटे पान के आकार की।
खिलना: वसंत से शरद ऋतु तक।
परागण: मधुमक्खियाँ, तितलियाँ और पतंगे।
पत्ते
प्रकार और आकार: आकर्षक गहरी शिराओं वाला, छोटे और बड़े आकार का।
आकार: अंडाकार.
रंग: गहरा हरा.
फल
रंग : हरे फल पकने पर लाल या काले रंग के हो जाते हैं।
भीतरी भाग: जब पकके फल फुटता है, तो नारंगी हिस्से के साथ चार काले बीज निकल आते हैं।
खाने योग्य: नहीं, मनुष्यों के लिए जहरीला।
प्राकृतिक वितरण
ज्वालामुखी फूलों की बेल मूल रूप से अफ़्रीका के उष्ण क्षेत्रों में  पाई जाती है। यह बेल विभिन्न प्रकार के वातावरण में उग सकती है और बगीचे की दीवारों, बाड़ को कवर कर सकती है। इसके खूबसूरत फूल प्राकृतिक परागणकों के लिए आकर्षक होते हैं और इसके फल पक्षियों के लिए भोजन के रूप में काम आते हैं।
350एक ज्वालामुखी वैज्ञानिक, हथौड़े और पानी की बालटी लेकर लावा का निरीक्षण करते हुए
ज्वालामुखी विज्ञान ( या ) ज्वालामुखियों व उन से सम्बन्धित चीज़ों, जैसे कि मैग्मा, लावा और अन्य सम्बन्धित भूवैज्ञानिक, भूभौतिक और भूरसायनिक पहलुओं के अध्ययन को कहते हैं। ज्वालामुखी वैज्ञानिक का विशेष ध्यान ज्वालामुखियों के निर्माण, ऐतिहासिक अ आधुनिक विस्फोटों, जीवन-क्रमों, इत्यादि को समझने में लगता है। वे अक्सर जीवित, मूर्छित और मृत ज्वालामुखियों पर जाकर माप और नमूने लेते हैं और अन्य छानबीन करते हैं। ज्वालामुखी विज्ञान को भूविज्ञान की शाखा माना जाता है।    , , 4 ., . . , 2005,  0-7167-8929-9    , ,   ,  2003, 2 .,  0-19-925469-9

 इन्हें भी देखें 
 भूविज्ञान
 ज्वालामुखी

 सन्दर्भ 


श्रेणी:पृथ्वी विज्ञान
ज्वालामुखी विधानसभा निर्वाचन क्षेत्र हिमाचल प्रदेश विधानसभा के 68 निर्वाचन क्षेत्रों में से एक है। काँगड़ा जिले में स्थित यह निर्वाचन क्षेत्र अनारक्षित है।  2012 में इस क्षेत्र में कुल 65,474 मतदाता थे। 

 विधायक 
2012 के विधानसभा चुनाव में संजय रत्न इस क्षेत्र के विधायक चुने गए।

 वर्षचुने गये विधायकपार्टी संबद्धताकुल पंजीकृत मतदातामतदान बढ़त से जीत 2012  संजय रत्न  कांग्रेस  65,474  71.5  4,025 2007  रमेश चंद  भाजपा  66,261  70.3  4,764  2003  रमेश चंद  भाजपा  59,027  75.6  13,729  1998  रमेश चंद  निर्दलीय  48,530  73.9  1,061  1993  केवल सिंह  कांग्रेस  45,173  70.9  2,989  1990  धनी राम  भाजपा  41,600  70  12,115  1985  इश्वर चंद  निर्दलीय  32,528  75.9  9  1982  कश्मीर सिंह राना  भाजपा  30,383  77  1,878  1977  कश्मीर सिंह राणा  जनता पार्टी  27,300  67.6  2,165 

कालक्रम

 इन्हें भी देखें
 कांगड़ा लोक सभा निर्वाचन क्षेत्र
 हिमाचल प्रदेश के विधानसभा निर्वाचन क्षेत्रों की सूची

 बाहरी कड़ियाँ
 हिमाचल प्रदेश मुख्य निर्वाचन अधिकारी की आधिकारिक वेबसाइट

 सन्दर्भ 

श्रेणी:हिमाचल प्रदेश के विधानसभा निर्वाचन क्षेत्र
200अफ़्रीका के माउण्ट कैमरून पर ज्वालामुखीय विवर
ज्वालामुखीय विवर, किसी ज्वालामुखी के विस्फोट के कारण भूमि पर बना एक गोलाकार गड्ढा होता है। आम तौर से इस गड्ढे का फर्श समतल होता है और उसमें एक छिद्र से पिघले पत्थर, गैस और अन्य ज्वालामुखीय पदार्थ निकलते हैं। कई बार ज्वालामुखी के अन्दर लावा से भरी हुई गुफा ख़ाली हो जाने से उसकी छत बैठ जाती है और एक विवर-नुमा गड्ढा बना देती है, पर यह विवर नहीं बल्कि एक ज्वालामुखीय कुण्ड कहलाता है।

एक ज्वालामुखी विवर ज्वालामुखीय वेंट के चारों ओर एक गोलाकार अवसाद है। यह वह स्थान है जहाँ लावा, राख और चट्टान ज्वालामुखी से निकलती है। अधिकांश स्थितियों में, ज्वालामुखीय विवर ज्वालामुखी के शीर्ष पर स्थित होता है।
 इन्हें भी देखें 
 क्रेटर
 ज्वालामुखी

 सन्दर्भ 

श्रेणी:क्रेटर
श्रेणी:ज्वालामुखी
श्रेणी:हिन्दी विकि डीवीडी परियोजना
250ज्वालामुखी शंकु
ज्वालामुखी शंकु या आग्नेयगिरि ज्वालामुखी से संबंधित सरलतम स्थलरूपों में से एक हैं। इनका निर्माण ज्वालामुखीय उद्गार के समय निकास नलिका से निकले उत्सर्ग के निकास नली के चारों ओर शंक्वाकार रूप में जमने से होता है, जबकि इस शंकु का मध्य भाग एक गर्त के रूप में विकसित होता है। उद्गार के दौरान बाहर निकले टुकड़ों की प्रकृति और आकार के अनुसार ज्वालामुखी शंकु विभिन्न प्रकारों में विकसित होते हैं। 

 सन्दर्भ 

श्रेणी:ज्वालामुखी

:
ज्वालामुखी () भारत के हिमाचल प्रदेश राज्य के काँगड़ा ज़िले में स्थित एक नगर है। यहाँ एक शक्ति पीठ स्थित है।" ,  ,    ,    ,  , 2005,  9788171884452"   ,"  ,    , 2017,  9789380590448

 इन्हें भी देखें 
 शक्ति पीठ
 काँगड़ा ज़िला
 हिमाचल प्रदेश

 सन्दर्भ 

श्रेणी:हिमाचल प्रदेश के शहर
श्रेणी:काँगड़ा ज़िला
श्रेणी:काँगड़ा ज़िले के नगर
श्रेणी:शक्ति पीठ
ज्वालामुखीय चट्टान
ज्वालामुखीय चट्टानें (अंग्रेज़ी:::  वे चट्टानें है जो पृथ्वीतल पर ज्वालामुखी के उद्भेदन द्वारा निकले लावा के ठंढे होकर चट्टान के रूप में जम जाने से बनी हैं। इन्हें तकनीकी भाषा में बहिर्भेदी आग्नेय चट्टानें भी कहा जाता है। प्रमुख उदाहरण हैं बेसाल्ट और रायोलाइट।

सन्दर्भ

श्रेणी:आग्नेय शैलें
श्रेणी:आग्नेय शैलविज्ञान
250प्रशांत महासागर में स्थित मारियाना द्वीपसमूह एक ज्वालामुखीय द्वीप चाप है
ज्वालामुखीय चाप ( ) ज्वालामुखियों की एक शृंखला होती है जो दो भौगोलिक तख़्तों की संमिलन सीमा में निम्नस्खलित तख़्ते ( ) के ऊपर बन जाती है। ऊपर से देखने पर ज्वालामुखियों की यह शृंखला एक चाप (आर्क) के आकार में नज़र आती है। यदि यह किसी महासागर में स्थित हो तो अक्सर यह ज्वालामुखी समुद्र सतह से ऊपर निकलकर ज्वालामुखीय द्वीप बना देते हैं और यह शृंखला एक द्वीप चाप के रूप में नज़र आती है। अक्सर इन द्वीपों से सामानांतर एक महासागरीय गर्त (ट्रेन्च) भी स्थित होता है।, . ., . , . . ,  .  (2006),    2    ,     , 249, 74-89.

 इन्हें भी देखें 
 निम्नस्खलन
 द्वीप चाप
 ज्वालामुखीय द्वीप

 सन्दर्भ 


श्रेणी:द्वीपसमूह
श्रेणी:प्लेट विवर्तनिकी
श्रेणी:सागरीय जल कृत स्थलाकृति
क्रेटर लेक अमेरिका में स्थित एक ज्वालामुखीय झील है। यह उसका अंतरिक्ष से देखा गया एक दृश्य है।
ज्वालामुखीय झील ऐसी झील को कहा जाता है जो किसी ज्वालामुखी के मुख में पानी भर जाने से बन जाती हो। ज्वालामुखीय झीलें जीवित या मृत ज्वालामुखी दोनों में बन सकती हैं। आम तौर से इनमे पानी वर्षा या हिमपात से भर जाता है। यदि किसी जीवित ज्वालामुखी में झील बनी हो और वह ज्वालामुखी फटना शुरू हो जाये, तो ऐसी झीलें तेज़ी से उबल कर ख़ाली हो जातीं हैं। इण्डोनेशिया में स्थित तोबा झील विश्व की सबसे बड़ी ज्वालामुखीय झील है।

 आकार और द्वीप 
क्योंकि ज्वालामुखीय झीलें ज्वालामुखियों के शिखर पर उनके मुंह में बनती है इसलिए इन झीलों का आकार आम तौर पर गोल होता है। जब ज्वालामुखी फटना बंद हो जाता है तो मुंह में लावा जमकर एक पत्थर की सतह बना देता है। यही सतह ज्वालामुखीय झील का नीचे का फ़र्श होती है। अगर लावा उबड़-खाबड़ रूप से जम गया हो, तो वह कुछ पहाड़ियां-सी भी बना देता है, जो की कभी-कभी झील के पानी से भर जाने पर झील में छोटे द्वीपों का रूप धारण कर लेतीं हैं। अगर ज्वालामुखी शांत रहे तो समय के साथ साथ इन द्वीपों पर घास, पौधे या पेड़ भी कभी-कभी जड़ पकड़ लेतें हैं।

 पानी का रंग-रूप 
ज्वालामुखीय झीलें अक्सर ऊँचाई पर होती हैं और उनके इर्द-गिर्द का क्षेत्र ज्वालामुखी के पुराने विस्फोटों के कारण साफ़ हो चुका होता है। इसलिए, अगर ज्वालामुखी मृत हो (या जीवित होते हुए भी लम्बे समय के लिए शांत रहा हो) इन झीलों का पानी अक्सर बहुत साफ़ और नीला नज़र आता है। अमेरिका के आरेगोन राज्य में स्थित क्रेटर लेक अपने साफ़ और नीले पानी के लिए विश्व-भर में मशहूर है। लेकिन अगर ज्वालामुखी से अभी भी गैस निकल रही हो, तो उस विषैली गैस के बुलबुले लगातार इस झील में उठते रहते हैं, जिस से एक तो पानी का रंग गाढ़ा (हरा, भूरा या काला-सा) हो जाता है और दूसरा गैस के मिलने से पानी में कुछ मात्रा में अम्ल (यानि तेज़ाब) भी बन जाता है।

 इन्हें भी देखें 
 तोबा झील
 ज्वालामुखी

श्रेणी:हिन्दी विकि डीवीडी परियोजना
300भारत के अंडमान द्वीपसमूह का नर्कोन्डम द्वीप एक ज्वालामुखीय द्वीप है
ज्वालामुखीय द्वीप ( ) ऐसा द्वीप होता है जो किसी ज्वालामुखी के फटने से निकले हुए पत्थर व चट्टानों से उभरकर पानी की सतह से ऊपर निकल आए। ऐसे द्वीपों की ऊँचाई अक्सर अवसादन (सेडिमेन्टेशन) या मूँगे (कोरल) द्वारा बने द्वीपों से अधिक होती है, इसलिये इन्हें कभी-कभी ऊँचे द्वीप ( ) भी कहा जाता है। इन द्वीपों को बनाने वाले ज्वालामुखी अक्सर द्वीप पर देखे जा सकते हैं हालांकि कभी-कभी वे मृत होते हैं या वायु-जल के प्रभाव से घिसे और वनस्पतियों से ढके जा चुके होते हैं। . : "''  ''     ",  , . 39, . 3, ., 1949.  2011-09-22.

 इन्हें भी देखें 
 ज्वालामुखी

 सन्दर्भ 


श्रेणी:द्वीप
ज्वालामुखीय शैल ऐसी आग्नेय शैल है जो ज्वालामुखी क्रिया द्वारा मैग्मा के लावा के रूप मे धरती कि सतह के ऊपर आकर जमने से बनती है।

सन्दर्भ

श्रेणी:आग्नेय शैलें
श्रेणी:शैलें
हमारे सौर मंडल के सबसे विशाल ग्रह बृहस्पति का प्राकृतिक उपग्रह आयो, जिसपर ज्वालामुखीयता सक्रीय है - यहाँ अंतरिक्षयान द्वरा ली गई तस्वीर में ज्वालामुखीय विस्फोट से उठता हुआ भयंकर फव्वारा स्पष्ट दिख रहा है
ज्वालामुखीयता ( या ) पृथ्वी या अन्य किसी स्थलीय ग्रह या प्राकृतिक उपग्रह पर सबसी ऊपरी सतह में बनी दरार या छिद्र से नीचे से पिघले पत्थर या अन्य सामग्री के लावा और गैसों के रूप में उलगाव को कहते हैं। इनमें वह सारी परिघटनाएँ आती हैं जिनमें भूपर्पटी (क्रस्ट) और भूप्रावार (मैन्टल) से पिघली सामग्री उगल कर या विस्फोटक प्रक्रिया द्वारा ऊपर सतह पर आए और वहाँ जमकर ठोस रूप ले ले।

 इन्हें भी देखें 
 ज्वालामुखी
 ज्वालामुखी विज्ञान

 सन्दर्भ 


श्रेणी:ज्वालामुखी विज्ञान
ज्वाल्पासेरा-कफो०२, पौडी तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है। 
200उत्तराखण्ड के जिले

 इन्हें भी देखें 
 उत्तराखण्ड के जिले
 उत्तराखण्ड के नगर
 कुमाऊँ मण्डल
 गढ़वाल मण्डल

 बाहरी कड़ियाँ 
 उत्तराखण्ड - भारत सरकार के आधिकारिक पोर्टल पर
 उत्तराखण्ड सरकार का आधिकारिक जालपृष्ठ 
 उत्तराखण्ड (उत्तराखण्ड के बारे में विस्तृत एवं प्रामाणिक जानकारी)
 उत्तरा कृषि प्रभा

ज्वाल्पासेरा-कफो०२, पौडी तहसील
ज्वाल्पासेरा-कफो०२, पौडी तहसील
ज्विगेटो २०२२ की भारतीय हिंदी भाषा की ड्रामा फिल्म है, जिसका निर्देशन नंदिता दास ने किया है। फिल्म का निर्माण अप्लॉज एंटरटेनमेंट और नंदिता दास इनिशिएटिव्स द्वारा किया गया है। फिल्म जीवन की अनवरतता की कहानी पेश करती है। फिल्म में मुख्य भूमिका में कपिल शर्मा और शाहाना गोस्वामी हैं। फिल्म को टोरंटो वर्ल्डवाइड फिल्म सेलिब्रेशन, २०२२ में डेब्यू किया गया है फिल्म को नाटकीय रूप से १७ मार्च २०२३ को रिलीज़ किया गया था।

 कथानक 
भुवनेश्वर में वर्तमान समय में सेट की गई फिल्म मानस के एक पूर्व-कारखाने के फर्श प्रबंधक के जीवन की पड़ताल करती है। अपनी नौकरी खोने के बाद, वह एक खाद्य वितरण सवार के रूप में काम करने के लिए मजबूर है, अपने फोन पर ऐप और रेटिंग और प्रोत्साहन की दुनिया से जूझ रहा है। वह अपनी पत्नी, प्रतिमा, अपने दो बच्चों और एक बीमार माँ के लिए गुज़ारा करने के लिए संघर्ष करता है। इसके साथ ही, प्रतिमा एक गृहिणी, अपनी आय का समर्थन करने के लिए विभिन्न कार्य अवसरों का पता लगाना शुरू कर देती है। अमीर महिलाओं की मालिश करने वाली से लेकर मॉल में सफाई करने वाली महिला तक। इन नए अनुभवों की आशंकाओं को एक नई स्वतंत्रता की खुशियों के साथ जोड़ा गया है।

 कलाकार 
 मानस सिंह महतो के रूप में कपिल शर्मा
 प्रतिमा के रूप में शाहाना गोस्वामी
 गुल पनाग
 सयानी गुप्ता
 स्वानंद किरकिरे
 तुषार आचार्य

 उत्पादन 
कपिल शर्मा स्टारर ज्विगेटो फिल्म 500 करोड़ के बजट में बनी है. 10-15 करोड़ लगभग।

फिल्म को बड़े पैमाने पर शूट किया गया है और ओडिशा की राजधानी भुवनेश्वर में सेट किया गया है, वह शहर भी है जहां से निर्देशक आते हैं। यह फिल्म को एक अद्वितीय स्थानीय स्वाद प्रदान करता है। बहुत सारे माध्यमिक कलाकार स्थानीय थे।

 गीत संगीत 
फिल्म का संगीत हितेश सोनिक ने तैयार किया है। गाने के बोल देवांशु और गीत ने लिखे हैं।
 

 मुक्त करना 
नाट्य विमोचन के बाद, यह ओडिशा सरकार द्वारा कर मुक्त कर दिया गया था। ओड़िशा राज्य का सरकार द्वारा फिल्मांकन के लिए एक स्थान के रूप में विपणन किया जा रहा है, जो राज्य के पर्यटन उद्योग को मदद करेगा और हमारे प्रतिभाशाली युवाओं को नौकरी की संभावनाएं प्रदान करेगा।

 समारोह 

 फिल्म का वर्ल्ड प्रीमियर टोरंटो इंटरनेशनल फिल्म फेस्टिवल में 'कंटेम्परेरी वर्ल्ड सिनेमा सेक्शन' में हुआ था। - सितंबर 2022
 फिल्म का एशियाई प्रीमियर बुसान इंटरनेशनल फिल्म फेस्टिवल में 'ए विंडो ऑफ एशियन सिनेमा' में हुआ था - अक्टूबर 2022
दिसंबर 2022 ज्विगेटो केरल के अंतर्राष्ट्रीय फिल्म महोत्सव में 'कैलीडोस्कोप सेक्शन' की उद्घाटन फिल्म थी।

 स्वागत 
फ़र्स्टपोस्ट में एना एमएम वेटिकैड ने लिखा है "ज़विगेटो एक सहज गहराई और विनीत टिप्पणी की एक फिल्म है। पृथ्वी पर किसी ने इसे पहले क्यों नहीं बनाया?"

एनडीटीवी के सैबल चटर्जी ने लिखा, "साधारण लेकिन अचूक रूप से प्रासंगिक। ज़विगेटो शक्ति और करुणा के समान उपायों के साथ घर पर हिट करता है।"
 संदर्भ 

 बाहरी कड़ियाँ 

 
श्रेणी:भारतीय ड्रामा फ़िल्में
श्रेणी:2022 की फ़िल्में